Dalilin sindrom
Dalilin sindrom, ime dobio po filistejskoj ljepotici koja je savladala legendarnog junaka Samsona. Naime, po legendi, Samson je posjedovao nadljudsku snagu i uveliko je koristio protiv Filistejaca. Nakon što se zaljubio u Dalilu, Filistejci su je natjerali da sazna u čemu je tajna njegove nadnaravne snage. Tako je ona jedne noći otkrila da se njegova moć krije u njegovoj kosi. Filistejcu su iskoristili to novo saznanje, te na spavanju ošišali Samsona, a potom ga, kako je ostao bez snage, lako savladali, oslijepili i bacili u tamnicu. Dalila je simbol opasne zavodnice, promuskuitetne žene koja zavodi muškarce u namjeri da ih učini slabim i bespomoćnim. Psihoanalitičari ove nesvjesne impulse tumače potrebom žena da savladaju svog dominantnog oca koji ih je u prošlosti sputavao i eksploatisao.